section_heading: Iran
paragraph_text: Iranu je dostavljeno 68 CH-47C prije Iranske revolucije krajem 1970-ih. Prvih 20 helikoptera izgradila je talijanska tvrtka Elicotteri Meridionali umjesto Boeinga (na temelju zajedničkog ugovora) 1971. godine. Helikopteri su uključeni u sastav Imperijalnih iranskih zračnih snaga. Elicotteri Meridionali izgradio je i 70 istih helikoptera u razdoblju od 1972. do 1976. za potrebe Imperijelne iranske vojne avijacije. Krajem 1979. Iran je od iste tvrtke naručio dodatnih 50 helikoptera, no narudžba je otkazana nakon Iranske revolucije. Od tih helikoptera, njih 15 prodano je Egiptu. Međutim, krajem 1987. tvrtka Augusta dostavila je najmanje 11 Chinook helikoptera Iranu.